# data[].attributes.headline
ครอบครัวที่แสนรัก

# data[].attributes.subject
ครอบครัวที่แสนรัก

# data[].attributes.body
ครอบครัวของครูข้าวหอม
ประกอบด้วย ปะป๊า คุณแม่ พี่ชาย พี่สะใภ้ หลานชาย ญาติๆ และตัวหนู
"ครอบครัว" เป็นคำที่สามารถทำให้หนูมีความสุขและมีกำลังใจ ทำให้หนูประสบความสำเร็จในทุกๆด้าน อย่างเช่นในการทำงาน หรือในการทำกิจกรรมต่างๆ เมื่อหนูจะทำอะไรบางสิ่งบางอย่างถ้าหนูนึกถึงครอบครัวที่อบอุ่นหรือนึกถึงตอนที่ครอบครัวมีความสุขมากที่สุด หนูก็จะมีกำลังใจที่จะสู้ต่อไป โดยที่ไม่มีคำว่าท้อ
**สิ่งที่อยากบอก: ขอบคุณครอบครัวที่คอยให้กำลังใจหนู คอยเป็นห่วงหนู คอยถามไถ่หนูในเรื่องต่างๆ โดยเฉพาะเรื่องเงินว่ามีพอใช้ไหม? ไม่ว่าเราจะเดือดร้อนแค่ไหน ครอบครัวก็จะวิ่งหาเงินส่งให้หนูจนหนูเรียนจบ ไม่ว่าหนูจะเผชิญกับปัญหาขนาดไหน ครอบครัวก็ยังจะอยู่เคียงข้างหนูเสมอ คอยโทรศัพท์ให้กำลังใจกัน ทำให้ความห่างของเราไม่เคยไกลกัน ถึงแม้ครอบครัวเราจะไม่ได้เพอร์เฟคที่สุด แต่เราก็อยู่แบบนี้ก็มีความสุขดี ไม่ว่าจะทุกข์หรือสุข เราก็พร้อมจะเผชิญมันไปด้วยกัน หนูรักครอบครัวหนูที่สุดเลย และขอบคุณญาติๆทุกๆ คน ทั้งฝั่งพ่อและฝั่งแม่ ที่ให้ความรัก ความห่วงใย ให้ความช่วยเหลือหนูในทุกๆ เรื่อง รองจากครอบครัวก็บรรดาญาติๆ นี่แหละที่เอ็นดูหนูขนาดนี้ รักทุกคนนะคะ

# data[].attributes.headline
เพื่อนสนิทที่แสนดี

# data[].attributes.subject
เพื่อนสนิทที่แสนดี

# data[].attributes.body
เพื่อนรักของครูข้าวหอม
"แก๊งรวมมิตร" ประกอบด้วย ญา ตาล ส้มโอ เอิน ป๊อป มุก ป่าน ผึ้ง บุ๋ม และมะเหมี่ยว
"เพื่อน" เป็นอีกหนึ่งในคนที่มีอิทธิพลต่อชีวิตของเรา ตลอดช่วงเวลาในชีวิตเราอาจได้รู้จักพบเจอกับผู้คนมากมาย แต่ใช่ว่าคนทุกคนจะสามารถเป็นเพื่อนของเราได้ และก็ไม่ใช่ว่าทุกคนจะสามารถเป็นเพื่อนสนิทของเราได้ คำว่า “เพื่อน” คงไม่อาจจะหลุดไปจากคำว่า โอบอ้อมอารี, ความจริงใจ, ความรัก, ซื่อสัตย์, ความห่วง, ความมีน้ำใจ และการอยู่เคียงข้างกันเสมอในทุกเวลาของชีวิต หากในวันที่ชีวิตต้องพบเจออุปสรรคลองหันมองข้างๆ นอกเหนือจากครอบครัวของเราแล้วก็ยังจะมีกลุ่มเพื่อนที่พร้อมจะช่วยเหลือเราเสมอ
**สิ่งที่อยากบอก: ก่อนอื่นต้องขอบคุณพี่แนนก่อนเลยที่ตั้งชื่อกลุ่มนี้ให้ มันคือคำว่า​ "รวมมิตร" จริงๆ​ ต่างคนต่างนิสัยต่างรสนิยมต่างสไตล์ แต่อยู่รวมกันได้ เพราะเราต่างเข้าใจกันและกัน ขอบคุณทุกช่วงเวลาที่เราทำร่วมกัน ทั้งเรียนกินเล่นนอนเที่ยวร้องเกะแอบเที่ยวก็ยังมี (จุ๊ๆๆ) ทุกช่วงเวลามีล้วนมีแต่ความสุขสนุกสนาน แต่ก็มีบ้างที่มีงอนกันน้อยใจกันบ้าง แต่เราก็ยังจับมือกันประคับประคองกันมาจนได้ ถึงทุกวันนี้เราจะรวมตัวกันยาก แต่ทุกคนต้องสัญญานะถ้ามีงานแต่งเมื่อไหร่ แก๊งเราจะรวมตัวครบทันที (งานแต่งเราๆ อิอิ) รักทุกคนเสมอ

# data[].attributes.headline
คณิตศาสตรศึกษาที่แสนคิดถึง

# data[].attributes.subject
คณิตศาสตรศึกษาที่แสนคิดถึง

# data[].attributes.body
**สิ่งที่อยากบอก: ขอบพระคุณท่านอาจารย์และคณาจารย์ทุกท่าน ที่ให้ความเอ็นดูหนู ให้ความรู้อบรมสั่งสอนหนู ให้มีความสามารถในการประกอบอาชีพ ทำให้หนูสามารถอยู่ในสังคมได้ ตลอดระยะเวลาที่เรียนมา 5 ปี การที่ได้รับเครื่องมือต่างๆที่ท่านอาจารย์และคณาจารย์มอบให้ ทั้งในด้านการจัดการเรียนการสอนโดยใช้วิธีการแบบเปิด (Open Approach) และการศึกษาชั้นเรียน (Lesson Study) ด้านกระบวนการคิด และด้านกระบวนการทำงาน สิ่งเหล่านี้อาจารย์ไม่ได้ป้อนให้หนูโดยตรง แต่อาจารย์สอนให้หนูเรียนรู้ผ่านการเรียนในแต่ละรายวิชา ผ่านการทำงานทำกิจกรรมต่างๆ ซึ่งสิ่งนี้จะเป็นสิ่งที่ขัดเกลาให้หนูเป็นตัวหนูมาจนถึงทุกวันนี้ ขอบพระคุณท่านอาจารย์และคณาจารย์ทุกท่านเป็นอย่างสูง
และขอบคุณเพื่อนๆ สาขา MATH ED 11 แต่ก่อนอาจจะมองว่า 5 ปีที่เราอยู่ด้วยกันมามันก็นานอยู่นะ แต่ตอนนี้กลับมามองทีหลัง ทำไมมันเร็วแบบนี้ กิจกรรมต่างๆ ที่ได้ทำด้วยกัน ค่ายงานสาขาสัมมนารวมถึงตอนเรียนช่วยกันติวช่วยกันเรียน ช่วยกันดึงเพื่อนให้ผ่านมาด้วยกัน มันเป็นความทรงจำที่ดีจริงๆ ถ้าถามว่ารุ่นเรารักกันมั้ย ก็ไม่รู้สินะ แต่ถ้ามีใครมาพูดให้รุ่นเราล่ะก็ ร่วมไม้ร่วมมือกันแน่นแฟ้นสุดๆ เลยจ้า รักเพื่อนๆ MATH ED 11 เสมอ

# data[].attributes.headline
คณะศึกษาศาสตร์ที่แสนล้านความทรงจำ

# data[].attributes.subject
คณะศึกษาศาสตร์ที่แสนล้านความทรงจำ

# data[].attributes.body
**สิ่งที่อยากบอก: ขอบคุณเพื่อนๆสโมและเพื่อนๆ ในคณะ ตลอดระยะเวลา 5 ปี รุ่นของพวกเราบัวแก้วน้อยของพี่ๆ ก็ได้ผ่านอะไรมาอย่างโชกโชน ตั้งแต่เป็นเฟรชชี่ แล้วก็กลายมาเป็นพี่หม่อ หลังจากนั้นก็เป็นรุ่นพี่ที่คอยดูแลรุ่นน้องถัดๆมา ทั้งกิจกรรมต่างๆ รายวิชาต่างๆ ก็ทำให้เราได้รู้จักเพื่อนใหม่ๆ ได้เรียนรู้ผู้คนผ่านการทำงานต่างๆ โดยเฉพาะเพื่อนๆกลุ่มสโม เราคงนึกภาพไม่ออกเลยถ้าไม่ทำงานสโม จะได้รู้จักหรือสนิทกับเพื่อนๆ กลุ่มนี้ขนาดนี้ไหม การที่เราได้ไปทำสโมร่วมกัน เหมือนเราได้ไปเรียนรู้ซึ่งกันและกัน ทั้งผ่านตัวตนเรา หรือผ่านมุมมองของแต่ละสาขา ทำให้เรามองเห็นและเข้าใจกันมากยิ่งขึ้น มีอะไรเราก็กล้าที่จะคุยกัน ชอบมากๆ ตอนทำงานด้วยกัน โดยเฉพาะตอนเตรียมงาน ทั้งทำทั้งบ่นแป๊บๆ หาที่กินข้าวด้วยกัน ช่วงนั้นเป็นช่วงหมดกับอาหารการกินเยอะเว่อร์ๆ ถึงอย่างนั้นเราก็รักพวกเธอนะสโม59 ทั้งหลาย

# data[].attributes.headline
ชั้นเรียนคณิตศาสตร์ที่แสนสนุก

# data[].attributes.subject
ชั้นเรียนคณิตศาสตร์ที่แสนสนุก

# data[].attributes.body
ชั้นเรียนคณิตศาสตร์ของครูข้าวหอม
โรงเรียนบ้านหมากตูมดอนยานาง กลุ่มเมือง 7 ตำบลนาข่า อำเภอเมือง จังหวัดอุดรธานี สังกัดสำนักงานเขตพื้นที่การศึกษาประถมศึกษาอุดรธานี เขต 1
**เป็นชั้นเรียนคณิตศาสตร์ที่เล็งเห็นถึงความสำคัญของการพัฒนาให้ผู้เรียนมีความรู้และทักษะในการคิดคำนวณ โดยมีการสนับสนุนและส่งเสริมให้ครูผู้สอนจัดกิจกรรมที่เกี่ยวข้องกับการพัฒนาทักษะการคิดคำนวณให้แก่ผู้เรียน และเพื่อให้บรรลุวัตถุประสงค์ตามนโยบายของสำนักงานเขตพื้นที่การศึกษาประถมศึกษาอุดรธานีเขต 1 จึงได้มีการบันทึกข้อตกลงว่าด้วยความร่วมมือในการขับเคลื่อนนโยบาย “วิถีใหม่ วิถีคุณภาพ เด็กอุดร 1 เป็นที่ 1” ระหว่าง ผู้อำนวยการโรงเรียนบ้านหมากตูมดอนยานาง กับ ข้าราชการครูและบุคลากรทางการศึกษาในโรงเรียน โดยทั้งสองฝ่ายได้ทำข้อตกลงร่วมกัน เพื่อมุ่งเน้นสู่การพัฒนาผู้เรียนให้มีคุณภาพ การดำเนินกิจกรรมเป็นไปอย่างเรียบร้อย โดยมีการดำเนินการจัดกิจกรรมแล้ว จำนวน 8 กิจกรรม จากทั้งหมด จำนวน 12 กิจกรรม คิดเป็นร้อยละ 66.67 ได้แก่ การจัดทำแผนการจัดการเรียนรู้แบบ Active Learning การจัดการเรียนการสอนแบบ Active Learning กิจกรรมท่องสูตรคูณพาเพลิน กิจกรรมคิดเลขเร็ว กิจกรรมเกม 24 กิจกรรมเอแม็ท กิจกรรมซูโดกุ และกิจกรรมลดเวลาเรียน เพิ่มเวลารู้

# data[].attributes.attachment_link.title
การพัฒนาทักษะการคิดคำนวณ